《水仙花》
清代·范咸

霓裳翠袖剪吴绫，烟雾轻笼弱不胜。绰有风神凌海峤，怜他冷艳斲春冰。

银盘皎洁还疑雪，金盏娇娆好试灯。拟与梅花同配食，水仙王庙最相应。

作者简介：清浙江钱塘人，字贞吉，号九池。雍正元年进士。官至御史，曾巡视台湾。有《周易原始》、《读经小识》、《碧山楼古今文稿》、《柱下奏议》、《台湾府志》、《浣浦诗钞》等。